Geen beurtkrag Dinsdagoggend nieArgieffoto (Pixabay) Eskom het Dinsdagoggend bevestig hy pas nie tans beurtkrag toe nie, aangesien daar voldoende kragopwekking beskikbaar is om aan die aanvraag te voldoen. “Die stelsel sal na verwagting tussen 17:00 en 21:00 onder druk wees weens ŉ toename in die vraag na elektrisiteit,” het die kragvoorsiener gesê. Eskom versoek gebruikers om energiedoeltreffende metodes te gebruik om warm te bly, terwyl die land koue weerstoestande beleef.